લંડનમાં ગ્રાઉન્ડ સ્ટાફને પિચમાં જરૂરી ભેજ જાળવી રાખવા માટે ખૂબ મહેનત કરવી પડી રહી છે. આવામાં ઈન્ડિયન ટીમ મેનેજમેન્ટ બીજી ટેસ્ટમાં ઑફ સ્પિનર રવિચંદ્રન અશ્વિનની સાથે વધુ એક સ્પિનરને રમાડવાનું વિચારી રહી છે. જોકે, આ બધુ ગુરુવારના મોસમ પર નિર્ભર કરશે. ભારત બે સ્પિન બોલર્સ સાથે ઉતરશે તો હાર્દિકનું બહાર બેસવું લગભગ નક્કી થઈ જશે. હાર્દિકે પ્રથમ ટેસ્ટની બીજી ઈનિંગમાં 31 રનની ઉપયોગી ઈનિંગ રમી હતી પણ તે ટેસ્ટમાં એકપણ વિકેટ ઝડપી શક્યો નહોતો.